सुबहमेरी नींद साढ़े पांच बजे खुल गई . तुरंत ही तैयार होकर मैं बाहर आया तो पता लगा कि मनोज , सुरजीत और संजय भाई प्रार्थना सभा में रिकार्डिंग कर रहे हैं . इसके बाद गुरुकुल के तलघर में बैठ कर ध्यान लगाया गया . वह जगह एक कृत्रिम सुगंध के छिड़कावके बावजूद अजीब सी सीलनभरी गंध से भरी थी लेकिन वहां दस मिनट बैठकर बहुत ही अच्छा लगता था . मनोज इस पूरे प्रांगण में एक चपल किशोर जैसे थे और बाकी सभी लोग उनकी उर्जा के वशीभूत काम कर रहे थे . सात बजे तक यह सब चला और उसके बाद हमने नाश्ता किया .